_ رد عاصم وقال : اسمعي يا وعد خلينا ننهي الوجع كله مرة واحدة وفي المكان دة يا بنتي غلطة عمري اللي عملتها اني سمعت كلام جدك لما فرض عليا اتجوز امك علشان الفلوس والمكانه ونسيت نفسي وحياتي ونسيت ان مع امك لما اوصل للسن دة وأكبر لما اجي اتسند على كتفها هقع ودة اللي حصل امك اتجوزتني علشان خاطر الفلوس ولما وقعت مشيت سامحيني يا بنتي انا اسف بس انا طلقتها لكن في الاول والاخر هي امك وليها حق عليكي وانا مقدرش انكر دة أما بالنسبه لميرا انسيها يا وعد لانها مبقتش موجودة خلاص اختك ضيعت نفسها بغبائها وعندها وطمعها وغرورها عملت كل حاجه غلط كان ممكن تتعمل انا حاولت اساعدها بس فشلت يمكن مكنتش الاب المثالي ليكم بس انا محبتش حد ادكم يا بنتي .